**VERSENYKIÍRÁS**

**Iparági Foci Szuperkupa**

**Active Life Events**

**1. Iparági Foci Szuperkupa Focitorna rendezője:**

RecruIT Kft. (Active Life Events)Székhely: 8000 Székesfehérvár Piac tér 28-30.

**2. Iparági Foci Szuperkupa focikupa célja:**

 Partnerek közötti barátságos futballmérkőzések megrendezése

**3. A torna helyszíne:**

ARЁNA Törökbálint, 2045 Törökbálint, Torbágy u.1. (Auchan Törökbálint)

<http://www.azarena.hu/>

**4. A torna időpontja:**

2024. november 29., péntek, 8.30-16:00

**5. Játékjogosultság/nevezési feltételek:**

Az Active Life Iparági Foci Szuperkupára minden, résztvevő csapat alkalmazásában álló, 18. életévét betöltött játékos nevezhet, de egy játékos csak egy csapatban szerepelhet.

Amennyiben a korábban leadott névsorhoz képest változás következett be, úgy a helyszínen, a regisztrációnál van még lehetőség utoljára módosítást leadni. Jogosulatlan játékosok szerepeltetése nem csak az adott játékos(ok) azonnali kizárását, hanem a csapat kizárását is maga után vonhatja, melyről a szervező dönt!

A tornán szereplő játékosok között nem lehet olyan, aki NB I-es, NB II-es, NB III-as, Futsal NB I-es, BLASZ I-es vagy MLSZ I-es csapat aktív játékosa

**6.** **A torna lebonyolítása:**

A tornára jelentkezett csapatok a torna kezdete előtt 3 db 6 csapatos csoportba kerülnek kisorsolásra. A mérkőzések két műfüves pályán párhuzamosan zajlanak.

A csoportmérkőzések 8:30-kor kezdődnek.

A csoportokon belül körmérkőzések döntik el a helyezések sorsát. A három csoport első két helyezettje, illetve a két legjobb 3. helyezett, tehát összesen 8 csapat jut tovább az egyenes kieséses rájátszásba. A 8 csapat negyeddöntőket, azok győztesei pedig elődöntőket játszanak. Az elődöntő vesztesei játsszák a bronzmérkőzést, míg a győztesek a döntőt. Az egyenes kieséses szakaszban pontegyenlőség esetén 3-3 db 7 méterest rúgnak a csapatok, hogy eldöntsék a végső győztest (további információkat ld. A mérkőzések pontozása pontnál)

**Csapatlétszám:** 5 mezőnyjátékos + 1 kapus (csapatonként összesen 10 játékos nevezhető, kivétel azon csapatok, akik külön díj fejébent több, mint 10 fővel neveztek, de maximum 14 fő)

**Játékidő**: 2x6 perc, a mérkőzések között 3 perc szünettel

**Pálya:** műfű borítású, 20x40 méter

**Kapu méret:** 3x2 méter

**A mérkőzések pontozása**: győzelem 3 pont, döntetlen 1 pont, vereség 0 pont (A helyosztó mérkőzésen pontegyenlőség esetén a gólkülönbség, annak egyenlősége esetén 3-3, a műfüves pályán rúgott büntető dönt, a 3-3 büntetőrúgás elvégzése után is fennálló döntetlen esetén egyesével mennek tovább a büntetőrúgások egészen addig, amíg az egyik csapat hibázik. A negyeddöntők esetén a büntetőrúgásokra – amennyiben azok szükségessé válnak – a négy mérkőzés után kerül sor az érintett csapatok között a két műfüves pályán, ezt követően folytatódik a torna az elődöntőkkel.)

A focikupát díjátadóval zárjuk le, mely során díjazzuk a kupa legjobb 3 csapatát, valamint a gólkirályt és a legjobb kapust.

**7.Helyezések eldöntése a csoportmérkőzéseken:**

• több pont

• pontegyenlőség esetén, a holtversenyben lévők közötti:

1. egymás elleni eredmény

2. gólkülönbség

3. több rúgott gól dönt

**8.Legfontosabb szabályok:**

**Kiállítás**

2 perc, a következő kiállítás 5 perc, ami végleges kiállítást von maga után. A véglegesen kiállított játékosnak a játékteret el kell hagynia, helyette 5 perc után másik cserejátékos a pályára léphet! A 2 perces kiállítás a sárga lap, az 5 perces a piros lap felmutatásával történik. A kiállított játékos következő mérkőzés(eken) való részvételéről a szervező a játékvezető(k) bevonásával dönt.

**Csere**

A játékosok végig cserélhetnek, de csak saját térfélen és a pályáról lemenő, illetve bejövő játékosnak ugyanott kell a pályát elhagynia, valamint pályára lépnie.

**9.Egyéb szabályok**

* Oldalról csak partrúgás van. Ilyenkor 2 méterre kell állnia a labdától az ellenfél játékosának.
* Alapvonalon túlra került labdát csak földről való kirúgással lehet játékba hozni, csak saját térfélen belül.
* A labda akkor kerül játékba, ha elhagyta a 6-os vonalát.
* Amennyiben a labda nem hagyta el az alapvonalat, úgy az a saját, illetve az ellenfél térfelén is játékba hozható a felezővonalon való átrúgással vagy átdobással is.
* Partrúgásból, valamint a labda alapvonal elhagyását követően a kapus által ismét játékba hozott labda esetén szerzett gól nem tekinthető érvényesnek.
* Büntetőrúgás a kapu vonaltól 7 méterre történik.
* Hazaadásnál a nagypályás játékszabály érvényes.
* Kapusról is van szöglet.
* A pályán egy időben 5+1 játékos tartózkodhat.
* Ha egy csapat létszáma kiállítások vagy sérülések miatt 4 fő alá csökken, a mérkőzés véget ér és a vétlen csapat kapja a 3 pontot, 3:0-s gólkülönbséggel.
* Szabadrúgások és szögletrúgások esetén a labdától 5 méterre kell az ellenfél játékosainak elhelyezkedni.
* Középkezdésből, kirúgásból (amennyiben a labda játékban van) közvetlenül gól érhető el.
* Minden további szabályok az MLSZ előírásai szerint.
* A csapatok egységes színű szerelésben léphetnek pályára.
* Minden csapat saját maga gondoskodik a felszerelésről (mez, labda a bemelegítéshez).
* A versenyszervezők által ismertetett (kiírt) szabályokat a csapatok és annak vezetői tudomásul veszik és elfogadják. Minden játékos és csapatkapitány a FAIR PLAY tisztaságával, szellemével és annak szabályaival lép pályára.
* A kupán mindenki a saját felelősségére vesz részt.
* A játék során felmerülő vitás esetekben a játékvezető dönt, döntésének meghozatalához szükség esetén a szervező(k) segítségét kérheti!
* A tornán ÉLES ÉS GUMIS STOPLIS CIPŐ HASZNÁLATA EGYARÁNT TILOS!! Pályára lépni kizárólag hernyótalpas (műfüves), vagy sima teremcipőben lehet!

**10. Díjazás:**

• 1. helyezett: kupa + érem

• 2. helyezett: kupa + érem

• 3. helyezett: kupa + érem

• gólkirály: kupa

• legjobb kapus: kupa

**Minden résztvevő csapatnak jó sportolást és sok sikert kívánunk!**